**JP ”TRŽNICA” D.O.O.ZENICA**

Z E N I C A

##### Ul. Maršala Tita br. 48

**J A V N I O G L A S**

Izdaju se u zakup:

 1.) Dva (2) prodajna boksa, i to broj: 97 i 41. Oba prodajna boksa su površine od po 4,00 m2 , locirani na platou gradske pijace u Ul. M.Tita br.48, Zenica, oba sa namjenom: trgovina. Početna cijena mjesečne zakupnine za svaki boks pojedinačno iznosi 270,00 KM (sa uračunatim PDV-om i bez uračunatog popusta po važećem Cjenovniku usluga preduzeća i odluci organa upravljanja).

2.) Dva (2) poslovna prostora- kioska:

a.) Kiosk A-29 – površine 7,28 m2, lociran na platou gradske pijace u Ul.M.Tita, Zenica, sa namjenom: trgovina, sa početnom cijenom mjesečne zakupnine od 20,00 KM po m2 (cijena bez PDV-a i bez uračunatog popusta po važećem Cjenovniku usluga preduzeća i odluci organa upravljanja), i

b.) Kiosk A-30 – površine 29,25 m2, lociran na platou gradske pijace u Ul.M.Tita, Zenica, sa namjenom: trgovina, sa početnom cijenom mjesečne zakupnine od 10,00 KM po m2 (cijena bez PDV-a i bez uračunatog popusta po važećem Cjenovniku usluga preduzeća i odluci organa upravljanja).

Režijski troškovi za sve prostore: struja i ostalo padaju na teret zakupca.

Poslovni prostori se izdaju u zakup na period od godinu dana pod uslovom urednog plaćanja i poštivanja odredbi Tržno-pijačnog reda preduzeća, te registracije djelatnosti kod nadležne službe Grada Zenica, a koja će se obavljati u prodajnom boksu i kiosku.

Na oglas se mogu prijaviti sva pravna i fizička lica koja nemaju obaveza prema JP "Tržnica" d.o.o. Zenica po bilo kom osnovu.

Prijave se podnose u zatvorenoj koverti, za svaki prodajni boks i kiosk pojedinačno, a najkasnije osam(8) dana od dana objave oglasa, tj. do 18.09.2019. godine (srijeda), neposredno u službene prostorije preduzeća do 15,00 sati ili preporučenom pošiljkom na adresu JP ”Tržnica” d.o.o.Zenica, Ul. M. Tita broj 48 Zenica, sa naznakom „Prijava na Javni oglas“ , te obavezno oznaku boksa, odnosno kioska na koji se prijava odnosi.

Otvaranje prispjelih ponuda Komisija preduzeća će izvršiti dana 19.09.2019. (četvrtak) u 10,00 h u prostorijama preduzeća.

Komisija preduzeća će izvršiti izbor najpovoljnijeg ponuđača za svaki prodajni boks/kiosk na osnovu slijedećih kriterija:

* najviša ponuđena cijena zakupnine,
* najviše ponuđenih unaprijed plaćenih mjesečnih zakupnina

 Neblagovremene i nepotpune prijave bit će odbačene. Rezultati izbora najpovoljnijeg ponuđača bit će saopšteni usmeno, prilikom otvaranja ponuda i na zahtjev zainteresovanih ponuđača.

Preduzeće zadržava pravo neprihvatanja niti jedne ponude, odnosno zadržava pravo poništavanja javnog oglasa iz opravdanih razloga.

Zainteresirani mogu pogledati prodajne boksove svaki radni dan od 07,30 do 15,00 sati, a sve pojedinosti mogu se dobiti na telefon 032/401-573. Kontakt osoba: Almedina Babić.